राष्ट्रपति राम नाथ कोविंद और उपराष्ट्रपति एम वेंकैया नायडू ने नौसैनिकों के अदम्य साहस और पराक्रम को सराहनीय बताते हुए बुधवार को नौसेना दिवस के अवसर पर शुभकामनायें व्यक्त की। राम नाथ कोविंद ने ट्वीट कर कहा कि नौसेना दिवस पर भारतीय नौसेना के सभी अधिकारियों और पुरुषों और महिलाओं को मेरी शुभकामनाएं।
उन्होंने कहा कि राष्ट्र हमारे समुद्री सीमाओं की रक्षा करने और हमारे व्यापार मार्गों को सुरक्षित रखने और नागरिक आपात स्थितियों के समय सहायता प्रदान करने में आपकी प्रतिबद्धता पर गर्व करता है।नायडू ने ट्वीट कर कहा कि नौसेना दिवस के अवसर पर नौसैनिकों, अधिकारियों, उनके परिजनों तथा भूतपूर्व नौसैनिकों को हार्दिक शुभकामनाएं देता हूं। आप देश की सागर सीमाओं और सागर संपदा के सजग प्रहरी हैं।
आंतरिक विपत्ति के समय भी राहत कार्यों में नौसेना के उल्लेखनीय योगदान का जिक्र करते हुए नायडू ने कहा, "आपदा के समय में भी राहत और पुनर्वास कार्य में आपकी भूमिका सराहनीय रही है। आपकी राष्ट्र निष्ठा प्रेरणा का स्रोत है। पर्यावरण, वन एवं जलवायु परिवर्तन मंत्री प्रकाश जावडेकर ने भी नौसेना दिवस की शुभकामनायें देते हुए कहा, "अपने अदम्य साहस और पराक्रम से देश को सुरक्षित बनाने वाले सभी नौसैनिकों को हार्दिक शुभकामनाएं। नौसेना पर हमें नाज़ है।"